Kėdainių Tilto gatvės tiltas

Kėdainių Tilto gatvės tiltas – automobilių transporto tiltas Kėdainiuose, nutiestas per Nevėžį, jungiantis miesto naująją dalį ir senamiestį. Tiltas stūkso šalia Smilgos ir Nevėžio santakos, Šv. Jurgio bažnyčios kalvos papėdėje.

Tilto gatvės tiltas yra trijų tarpatramių, gelžbetoninis, karpytasis. Sijinio tilto perdangą laiko tėjinio skerspjūvio sijos, sutvirtintos skersiniais ryšiais. Abu šalitilčiai nuo važiuojamosios dalies atskirti metaliniais atitvarais. Tarpinės atramos – masyvūs taurai.Henrikas Kebeikis. Tiltas per Nevėžį Kėdainių mieste  Krantinės atramos – užpiltiniai ramtai. Senamiesčio pusėje po tiltu nutiesta krantinė pėstiesiems ir dviratininkams.

 Istorija 

XIX a. viduryje Kėdainiuose pastatytas medinis 98 m ilgio ir 8,5 m pločio tiltas per Nevėžį.

 Tilto konstrukcijos griūtis 

2022 m. atliktas tilto  būklės vertinimas. Pateiktose fotofiksacijose buvo matoma betono karbonizacija – baltos dėmės rodė kalcio hidroksido išplovimą iš betono. Subyrėję, kiauri perdangos deformaciniai pjūviai, dideliais sluoksniais atšokęs apsauginis betoninis sluoksnis rodė, kad armatūra nebuvo apsaugota ir korodavo, mažėjo jos skerspjūvis.Doc. dr. R. Šadzevičius: dalį tiltų pigiau griauti ir statyti naujus nei remontuoti sa.lt 2023-02-03 Tiltas vertintas kaip blogos būklės, juo kurį laiką buvo apribota leistina masė iki 20 tonų, taip pat nukreipiamosiomis gairėmis po 1,2 m iš abiejų pusių susiaurinta važiuojamoji dalis. Nors ir buvo pritaikyti masės apribojimai, tačiau tuo tiltu naudojosi ir sunkesnės transporto priemonės (buvo uždarytas Vilainių tiltas).Uždarytas tiltas per Nevėžį Tilto gatvėje kedainiai.lt Griūtis įvyko būtent antrame tarpatramyje – ten, kur būklės vertinimo akte ir nurodyta, kad dvi kraštinės sijos aukštupio pusėje buvo galimai avarinės būklės.

2023 m. sausio 31 d. nugriuvo dalis tilto konstrukcijos – į upę nukrito apie 1,5 m pločio ir 35 m ilgio sijos dalis. Incidentas įvyko prezidentui Gitanui Nausėdai atvykus į Kėdainius suplanuoto vizito metu.G.Nausėda – Kėdainiuose: suplanuotas vizitas, tačiau tiltas nusprendė sugriūt, Kelių direkcija ieškos kaltų 15min.ltTaisomas įgriuvęs Kėdainių tiltas – ekspertai atsakys, ar juo galima naudotis lrt.lt Dėl įgriuvusių į Nevėžio upę tilto konstrukcijų buvo uždarytas transporto ir pėsčiųjų eismas, transporto srautą nukreipiant kitais tiltais. Eismas iš dalies buvo atnaujintas, ant tilto įrengus gabaritinius vartus, važiuojamąją dalį ribojančią segmentinę tvorą, vienos krypties eismą reguliuojančius šviesoforus. Leista važiuoti tik toms transporto priemonėms, kurių aukštis neviršijo 3,2 m ir kurių bendra masė buvo iki 5,5 t.Kėdainių Tilto g. tiltas per Nevėžį jau pravažiuojamas 15min.lt

2026 m. sausio 31 d., lygiai po trejų metų nuo avarijos, tiltas stovėjo neužbaigtas, jo prieigose surengta Lietuvos kultūros sostinės atidarymo šventė.Treji Kėdainių metai be tilto: pažadai, stoję darbai, o kada atidarys – dar mįslė lrt.lt 2026-01-29

 Galerija 

 Šaltiniai 

 Nuorodos 

 Sąrašas:Tiltai per Nevėžį

Kategorija:Kėdainių statiniai
Kategorija:Lietuvos sijiniai tiltai
Kategorija:Kėdainių rajono tiltai
Kategorija:Tiltai per Nevėžį